Blue & Lonesome (album Rolling Stones)

***Blue & Lonesome*** je dvadsiaty tretí štúdiový album anglickej rockovej skupiny The Rolling Stones. Na hudobný trh bol vydaný daň 2. decembra 2016. Pozostáva výlučne z bluesovej hudby. Je prvým albumom skupiny, ktorý obsahuje iba coververzie originálnych skladieb. Je to prvý štúdiový album od albumu *[[A Bigger Bang]]* z roku 2005, pričom tento jedenásťročný rozdiel je historicky najdlhším obdobím medzi dvoma albumami skupiny. Napriek krátkemu trvaniu jeho nahrávok, približne 43 minút, na vinyloch album vyšiel ako dvojalbum. Dňa 6. októbra 2016 bol k albumu zverejnený pilotný singel, coververzia skladby „Just Your Fool“ od amerického bluesového klaviristu Buddyho Johnsona, v aranžmáne Little Waltera. Od Little Waltera je aj titulná skladba albumu, „Blue and Lonesome“.

Album vyrábal rovnaký produkčný a hudobný tím ako predchádzajúci projekt kapely, *[[A Bigger Bang]]*. K spevákovi Mickovi Jaggerovi a gitaristovi Keithovi Richardsovi sa ako producent pridal Don Was, ktorý so skupinou pracoval dve desaťročia na väčšine ich predchádzajúcich projektov. V štúdiu boli členovia kapely Ronnie Wood (gitara) a Charlie Watts (bicie), spolu so štúdiovým tímom hudobníkov: hráčmi Darrylom Jonesom (basgitara), Chuckom Leavellom (klávesy) a Mattom Cliffordom (multiinštrumentalista). V dvoch skladbách hrá na gitare Eric Clapton a na ďalšej hrá na perkusie bubeník Jim Keltner.

Album vznikal počas troch nahrávaní v decembri 2015 a po jeho vydaní o rok neskôr sa predával dobre. Dostal sa na prvé miesto v rebríčku albumov vo Veľkej Británii a vo viac ako desiatke ďalších krajín a na štvrté miesto v USA. V niekoľkých krajinách bola certifikovaný zlatom alebo aj platinou. Je to prvý album Rolling Stones publikovaný v ére strímingu, mnohé skladby z albumu sa umiestnili v niekoľkých Top 40 digitálnych hudobných rebríčkov a jeho hlavný singel, „Just Your Fool“, bol hitom Top 40 na niekoľkých airplay a žánrovo špecifických hitparádach. Album získal štvor a päťhviezdičkové hodnotenie od mnohých hudobných novinárov a ocenenia od jazzových a bluesových publikácií. V roku 2018 mu bola udelená Cena Grammy za najlepší tradičný bluesový album, čo bol prvá cena Grammy skupiny Rolling Stones po 23 rokoch.

## Zoznam skladieb

## Výroba albumu
Upravené z informácií na obale CD .
;kapela The Rolling Stones
* Mick Jagger – spev, harmonika
* Keith Richards – elektrická gitara
* Ronnie Wood – elektrická gitara
* Charlie Watts – bicie nástroje
;Hostia
* Darryl Jones – basová gitara
* Chuck Leavell – klavír (1, 2, 4, 6), Hammond B3 (3, 5)
* Eric Clapton – slide gitara v skladbe „Everybody Knows About My Good Thing“, sólová elektrická gitara v skladbe „I Can't Quit You Baby“
* Matt Clifford – klavír Wurlitzer (1–3, 5), klávesové nástroje (4), Hammond B3 (6)
* Jim Keltner – perkusie v skladbe "Hoo Doo Blues"
;Produkcia
* Andy Cook – technik
* Jason Elliott – technik
* The Glimmer Twins – producenti
* Richard Havers – sprievodné texty na obale
* Stephen Marcussen – mastering
* Ron McMaster – mastering
* Krish Sharma – technik, mixáž
* Pierre de Beauport – vedúci štúdia
* Don McAulay – technik (bicie nástroje)
* Anna Donarski – technik (gitary)
* Derrick Stockwell – technik
* Don Was – producent
* Studio Fury – dizajn a umelecké spracovanie

## Rebríčky

### Týždenné rebríčky

### Koncororčné rebríčky

## Certifikácie

## Referencie

## Zdroj
* 

Kategória:Albumy The Rolling Stones
Kategória:Hudobné albumy z 2016